Trogiidae

Anomocopeus
 Cerobasis
 Helminotrogia
 Lepinotus
 Myrmicodipnella
 Phlebotrogia
 Spinatropos
 Trogium

Trogiidae er gruppe svært små insekter som tilhører gruppen støvlus (Psocoptera).  De er ikke parasitter men lever av ulikt organisk materiale, og kan opptre som skadedyr.

Utseende 
Trogiidae er små, blekt brunlige, nesten helt vingeløse støvlus med slanke bein. Føttene er tre-leddete. Kroppen er trinn og mer eller mindre pæreformet. Hodet er stort og bredt med utstående, runde fasettøyne, antennene lange og tynne. Punktøyne mangler. Beina er foholdsvis korte, leggen og foten på bakbeinet er høyst så lange som bakkroppen. Føttenes klør har ikke noen tann.
Vingene er redusert til små knapper.

Levevis 
Noen arter lever utendørs, blant annet på barken av trær, andre finnes helst innendørs der de lever av ulike slags dødt organisk materiale.

Skadedyr 
Noen av disse artene finnes ofte på lagrede matvarer, dersom disse blir lagret fuktig. Ved angrep av støvlus er det sannsynlig av matvarene først har vært angrepet av sopper på grunn av fuktig lagring.
De kan også gjøre stor skade i insektsamlinger.

Utbredelse 
Noen av artene er spredt med mennesker over hele Jorden. I Europa (i politisk, ikke geografisk, forstand) forekommer det 19 arter, men mange av disse bare på Kanariøyene.

Systematisk inndeling 

Systematikken innen gruppen støvlus følger Ottesen, 1993, (se kilde).

 Insekter (Ectognatha)
 Vingede insekter (Pterygota)
 Lus (Psocodea)
 Støvlus (Psocoptera)
 Underorden Trogiomorpha – 3 fotledd. Vingeløse, antennene har 22 - 50 ledd. 
 familie Trogiidae – 3 fotledd. Vingeløse. 
 slekten Anomocopeus – 2 arter
 slekten Cerobasis Kolbe, 1882 – 28 arter, 14 i Europa. I Norge:
 Cerobasis annulata (Hagen, 1865)
 Cerobasis guestfalica (Kolbe, 1880)
 Helminotrogia bipunctata
 slekten Lepinotus Heyden, 1850 – 11 arter, 4 i Europa. I Norge:
 Lepinotus inquilinus Heyden, 1850
 Lepinotus patruelis Pearman, 1931
 Lepinotus reticulatus Enderlein, 1905 – ett funn fra Norge
 Myrmicodipnella aptera
 Phlebotrogia chinensis
 Spinatropos philippi
 slekten Trogium Illiger, 1798 – 7 arter, én i Europa, også i Norge:
 Trogium pulsatorium (Linnaeus, 1758)
 familie Psyllipsocidae

Kilder 
 Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.
 Svensson, B.W. og Hall, C. (2010) Nationalnyckeln till Sveriges flora och fauna. Stövsländor, Psocoptera. ArtDatabanken SLU, 204 sider. ISBN 91-88506-68-9
 Anonby, J. 1988. Støvlus – Psocoptera. Presentasjon av en lite kjent insektorden. Norsk entomologisk forening. Insekt-Nytt 13 (2) , side 5-10.
 Fauna Europaea, utbredelsesdatabase over europeiske dyr
 Liste over artene, fra Psocodea species file online

Eksterne lenker 
 
 Norsk entomologisk forening – for deg som vil lære mer om insekter.
 Tree of life – Støvlus (engelskspråklig)
 Bildegalleri over nordamerikanske arter

Støvlus
Skadedyr
Insekter formelt beskrevet i 1903